Brysselissä EU komission edessä olevat liput laskettiin puolitankoon Nizzan terrori-iskun vuoksi viime viikon perjantaina. Kuva: STEPHANIE LECOCQ

EU:n jäsenmaissa tehtiin viime vuonna yhteensä 211 terrori-iskua, kertoo Europolin tuore raportti.

Mukaan on laskettu myös epäonnistuneet iskut. Iskuja tehtiin kuudessa EU-maassa: Ranskassa, Kreikassa, Italiassa, Espanjassa, Tanskassa ja Isossa-Britanniassa. Lähes puolet iskuista tehtiin Isossa-Britanniassa.

Iskuissa kuoli 151 ihmistä ja loukkaantui yli 360. Yhteensä 1 077 ihmistä pidätettiin, mikä on yli kaksi kertaa enemmän kuin vuonna 2013.